शीर्षक: बालाकोट हवाई हल्ला : नरेंद्र मोदींचे दावे वस्तुस्थितीशी किती सुसंगत?\nवरील काल्पनिक लेखाचे शीर्षक दिल्यास, लेखाची कल्पना करा.\n
'सकाळ माध्यम समूहा'ला दिलेल्या खास मुलाखतीत पंतप्रधानांनी हे वक्तव्य केलं. 

काही दिवसांपूर्वी पाकिस्तान सरकारनं आंतरराष्ट्रीय माध्यमांना भारतानं हल्ला केलेल्या वादग्रस्त मदरशाची भेट घडवून आणली. पाकिस्तान सरकारच्या या कृतीवर पंतप्रधानांनी 'सकाळ'ला दिलेल्या मुलाखतीत भाष्य केलं. 

पाकिस्ताननं बालाकोटमध्ये नेलेल्या माध्यमांच्या प्रतिनिधींमध्ये बीबीसी न्यूजच्या उस्मान झहिद यांचाही समावेश होता. उस्मान झहिद यांनी बालाकोटमध्ये अनुभवलेली वस्तुस्थिती आणि पंतप्रधान नरेंद्र मोदी यांनी सकाळला दिलेल्या मुलाखतीत मांडलेली भूमिका यांमध्ये खरंच काही तफावत आहे का? 

'निवडणुकीत अडथळे आणण्याचा प्रयत्न'

"सर्जिकल स्ट्राईक झाला तेव्हा 250 किलोमीटरच्या परिसरात अनेक ठिकाणी आपल्या तुकड्या गेल्या. या हल्ल्यानंतर पाकिस्ताननं 24 तासांत माध्यमांना तिथं नेलं. 250 किलोमीटरच्या परिसरात अशा अनेक जागा होत्या, जिथं काहीच घडलं नव्हतं. या जागा दाखवणं पाकिस्तानसाठी सोयीचं होतं," असं मोदींनी मुलाखतीत म्हटलं आहे. 

त्यानंतर थेट 43 दिवस तिथे कोणालाही का जाऊ दिलं नाही, असा प्रश्न मोदींनी उपस्थित केला. "43 दिवसांत त्यांनी तिथं साफसफाई केली असेल, नवं बांधकाम केलं असेल किंवा माध्यमांना कोणत्या तरी नवीनच जागी नेलं असेल," असा संशय मोदींनी व्यक्त केला. त्या भागात तेवढी एकच इमारत असल्याचंही त्यांनी सांगितलं. 

"मुळात सर्जिकल स्ट्राईकच्या वेळी काही झालंच नाही, असं दाखवण्याचा पाकिस्तानचा प्रयत्न आहे. भारतात होणाऱ्या निवडणुका लक्षात घेऊन अडथळे आणण्याचा खेळ पाकिस्तान करू पाहत आहे," असा आरोप मोदींनी केला. 

'त्या' मदरशामधून बीबीसीचा ग्राउंड रिपोर्ट 

बीबीसी न्यूजच्या उस्मान झहिद यांना इथे आलेला अनुभव मोदींच्या कथनाशी किती सुसंगत होता? 

उस्मान झहिद यांनी मदरशाला दिलेल्या भेटीदरम्यान लाईव्ह कॉमेंट्री करताना म्हटलं, "आतून काही मुलं शिकत असल्याच आवाज येतो आहे. काही सामानही समोर ठेवल्याचं दिसतं आहे. या मदरशासमोर एक मोकळं पटांगण दिसतं आहे. जिथं फुटबॉलच्या पोस्ट लागलेल्या दिसत आहेत. मुलं कदाचित ही जागा खेळण्यासाठी वापरत असावीत. इथं काही पत्रकार आणि राजदूतही उपस्थित आहेत. मोठमोठ्या बर्फाच्छादित पर्वतांमध्ये हा भाग आहे. पाकिस्तानी लष्करानं हे सगळं पाहण्यासाठी आम्हाला इथं आणलं आहे."

अर्थात, पाकिस्तानी लष्करानं आंतरराष्ट्रीय माध्यमांसाठी आयोजित केलेल्या भेटीवर उस्मान...